b'\n_START_ARTICLE_\nDaang Governor Pack\n_START_SECTION_\nPaglalarawan ng ruta\n_START_PARAGRAPH_\nNag-uugnay ang daan mula sa isang rotonda ng Lansangang Aspiras-Palispis (dating Lansangang Marcos) at Daang Kennon papuntang Daang Session sa pusod ng kabayanan ng lungsod. Matatagpuan sa daan ang lumang Baguio Terminal ng Victory Liner, Bus Terminal ng Genesis Transport, Pambansang Mataas na Paaralan ng Lungsod ng Baguio City, at ang Unibersidad ng mga Cordillera.\n_START_SECTION_\nBilang ng ruta\n_START_PARAGRAPH_\nSa ilalim ng pagpapatupad bagong sistemang pamilang ng ruta ng Kagawaran ng Pagawaing Bayan at Lansangan (DPWH) noong 2014, isa ang Daang Governor Pack sa mga bahagi ng Pambansang Ruta Blg. 54 (N54) ng sistemang lansangambayan ng Pilipinas, na kinabibilangan din ng Daang Kennon, Daang Harrison, at Daang Naguilian. Lagpas ng tagpuan ng Daang Harrison hanggang sa Daang Session, ang daan ay walang bilang na ruta at tinukoy bilang isang pambansang daang tersiyaryo.'